ORDE do 17 de xullo de 2008 pola que se autoriza a apertura e o funcionamento do centro privado Altagracia, do concello de Cangas, para impartir os ciclos formativos de grao superior de desenvolvemento e aplicación de proxectos de construción, o de animación turística e o de información e comercialización turísticas.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/08/2008

Examinado o expediente iniciado por Alfredo Iglesias Santos en que solicita autorización para a apertura e o funcionamento do centro privado Altagracia, para impartir os ciclos formativos de grao superior de desenvolvemento e aplicación de proxectos de construción, o de animación turística e o de información e comercialización turísticas.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria de Pontevedra, que o remite cos informes correspondentes.
Vistos a Lei orgánica 2/2006, do 3 de maio, de educación; o Real decreto 1538/2006, do 15 de decembro, polo que se establece a ordenación xeral da formación profesional do sistema educativo; o Real decreto 777/1998, do 30 de abril, polo que se desenvolven determinados aspectos da ordenación da formación profesional no ámbito do sistema educativo; o Decreto 296/1999, do 21 de outubro, polo que se desenvolven determinados aspectos dos currículos dos ciclos formativos de formación profesional específica na Comunidade Autónoma de Galicia; o Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias; a Orde do 20 de setembro de 1995 que desenvolve este decreto e a Orde do 21 de decembro de 1999 pola que se regulan determinados aspectos relativos a autorización de centros privados exclusivos de formación profesional específica, no ámbito da Comunidade Autónoma de Galicia.
Esta consellería, por proposta da Dirección Xeral de Ordenación e Innovación Educativa,
DISPÓN:
Primeiro.-Autorizar a apertura e o funcionamento do centro privado Altagracia, do concello de Cangas, para impartir os ciclos formativos de grao superior de desenvolvemento e aplicación de proxectos de construción, o de animación turística e o de información e comercialización turísticas, segundo os datos que se especifican no anexo.
Segundo.-Antes da posta en funcionamento das ensinanzas que se autorizan, a Delegación Provincial da Consellería de Educación e Ordenación Universitaria, despois do informe da Inspección Educativa, aprobará expresamente a relación de persoal que impartirá docencia no devandito centro, así como o equipamento adecuado.
Terceiro.-Este centro queda obrigado ao cumprimento da lexislación vixente e a solicitar a oportuna revisión cando teña que modificarse calquera dos datos que sinala esta orde.
Contra esta orde, que esgota a vía administrativa, os interesados poderán interpoñer recurso potestativo de reposición ante a conselleira de Educación e Ordenación Universitaria, no prazo dun mes a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, ante o Tribunal Superior de Xustiza de Galicia.
Santiago de Compostela, 17 de xullo de 2008.
Laura Sánchez Piñón
Conselleira de Educación e Ordenación Universitaria
ANEXO
Provincia: Pontevedra.
Localidade: Cangas.
Concello: Cangas.
Enderezo: r/ Ferrol, 11.
Código do centro: 36024768.
Denominación: centro privado Altagracia.
Titular: Alfredo Iglesias Santos.
Ensinanzas que se autorizan:
Familia profesional: edificación e obra civil.
1 ciclo formativo de grao superior de Desenvolvemento e aplicación de proxectos de construción (2 unidades para 20 alumnos/unidade).
Familia profesional: hostalaría e turismo.
1 ciclo formativo de grao superior de animación turística (1 unidade para 20 alumnos).
1 ciclo formativo de grao superior de información e comercialización turísticas (1 unidade para 20 alumnos).